cyanic-selkie/wikianc huggingface dataset:
Ներսածին կաննաբինոիդային համակարգ
Ախորժակ
Տետրահիդրոկաննաբինոլի ազդեցությունը հիպոթալամուսում տեղակայված CB1 ընկալիչների վրա բարձրացնում է ախորժակը ։ Կարծիք կա, որ հիպոթալամուսի որոշ նեյրոններ արտադրում են էնդոկաննաբինոիդներ, որոնք կարգավորում են քաղցի առաջացումը։ Սրանց արտադրությունը կապված է լեպտինի արտադրությունից ։ Օրինակ, լեպտինի բացակայության դեպքում մկները ոչ միայն քաշ են հավաքում, այլև նրանց հիպոթալամուսում ավելանում են էնդոկաննաբինոիդները ։ Similarly, when these mice were treated with an endocannabinoid inverse agonists, such as rimonabant, food intake was reduced. CB1 ընկալիչի շրջափակման դեպքում մկները քաշ են կորցնում։ Տետրահիդրոկաննաբինոլը ազդում է սննդի ընդունման հետևանքով առաջացող հաճույքի ձևավորման վրա, բարձրացնում է դոֆամինի արտադրությունը և ձևավորում է հաճույքի հետ կապված վարք սախարոզի լուծույթի օգտագործման դեպքում ։ A related study found that endocannabinoids affect taste perception in taste cells
Վայտնաու
Վայտնաու  (Weitnau), կոմունա Գերմանիայի Բավարիա երկրամասում։
Ներսածին կաննաբինոիդային համակարգ
Էներգափոխանակություն
Էնդոկաննաբինոիդային համակարգն ունի հոմեոոստատիկ ազդեցություն օրգանիզմի համար, քանի որ կարգավորում է նյութափոխանակային այնպիսի գործընթացներ, ինչպիսիք են էներգիայի պահեստավորումը և սննդանյութերի տեղափոխումը։ Նրանք ազդում են ճարպային հյուսվածի, լյարդի բջիջների, մարսողական համակարգի, կմախքային մկանների, ենթաստամոքսային գեղձի ներզատական բջիջների վրա։ Ենթադրում են, որ սրանք ազդում են նաև հյուսվածքների ինսուլինազգայնության վրա։ Էնդոկաննաբինոիդները մասնակցում են ճարպակալման, դիաբետի, աթերոսկլերոզի առաջացմանը ։
Վայտնաու
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 11 5116 մարդ (ըստ 2010 թվականի դեկտեմբերի 31-ի) Տարածքը կազմում է 65.22 կմ²։ Պաշտոնական կոդ՝ 09 7 80 114։
Ներսածին կաննաբինոիդային համակարգ
Սթրես
Գլյուկոկորտիկոիդները մասնակցում են սթրեսային ռեակցիաների ձևավորմանը, սակայն սրանց բարձր քանակները կարող են վնասել օրգանիզմին։ Էնդոկաննաբինոիդային համակարգը ներգրավված է հիպոթալամուս-հիպոֆիզ-մակերիկամներ ուղու գործունեության հարմարմանը կայուն և երկարատև սթրեսի նկատմամբ։ Երկարատև և կայուն սթրեսի դեպքում արձանագրվել են անանդամիդի և 2-AG-ի տարբեր քանակներ։ Անանդամիդի պակաս նկատվում է այն ուղում, որը մասնակցում է կորտիկոստերոնի գերարտադրմանը։ Հակառակը, 2-AG-ի ավելացում արձանագրվում է կայուն սթրեսից հետո, որը բացասաբար է կապված կորտիկոստերոնի պատասխանի մեծության հետ ։ Անանդամիդն ու 2-AG-ն տարբեր ուղղություններով են կարգավորում հիպոթալամուս-հիպոֆիզ-մակերիկամներ ուղու գործունեությունը սթրեսի դեպքում։
Վայտնաու
Արտաքին հղումներ
Կատեգորիա:Գերմանիայի քաղաքներ
Ներսածին կաննաբինոիդային համակարգ
Սոցիալական և կողմնորոշման վարք, անհանգստություն
Կաննաբինոիդների երկարատև, պարբերական ազդեցությունը հարուցում է հակասոցիալական վարքի առաջացում։ Գլյուտամատերգիական կաննաբինոիդային ընկալիչների քայքայումը նվազեցնում է օբյեկտների ճանաչումը, սոցիալական շփումը, բարձրացնում է ագրեսիվության վարքի դրսևորումը։ Դրան հակառակ, ԳԱԿԹ-երգիական կաննաբինոիդային ընկալիչների քայքայումը բարձրացնում է օբյեկտների ճանաչումը, սոցիալականացումը, շարժողական ակտիվությունը ։ Այս հակադիր արդյունքները բացահայտում են էնդոկաննաբինոիդային համակարգի նշանակությունը անհանգստության վարքի գործում։ ԳԱԿԹ-երգիական նեյրոնները կառավարում են անհանգստության վարքը արգելակիչ նեյրոտրանսմիթերների արտազատման սահմանափակման միջոցով։ Նեյրոնային այս երկու խմբերը կարգավորում են օրգանիզմի ամբողջ զգացողությունը նոր իրավիճակներում։
Իմունիտետ
Էնդոկաննաբինոիդները հանդիսանում են նեյրոմոդուլյատորներ և իմունոմոդուլյատորներ՝ իմունային համակարգում։ Կաննաբինոիդային ընկալիչների ակտիվացումը ակտիվացնում է մակրոֆագերի, նեյտրոֆիլների ԳԵՖ-ազը։ Սրանք մասնակցում են նաև B-լիմֆոցիտների ակտիվացմանը և հակամարմինների արտադրմանը ։
Ինքնավար (վեգետատիվ) նյարդային համակարգ
Ծայրամասային նյարդային համակարգում էնդոկաննաբինոիդների հայտնաբերումը գիտնականներին դրդում է հետազոտել սրանց ազդեցությունը վեգետատիվ նյարդային համակարգում։ CB1 ընկալիչները ներքին օրգանները նյարդավորող էֆերենտ նեյրոնների նկատմամբ ունեն նախասինապսային տեղադրվածություն։ Կաննաբինոիդներով հարուցված արգելակումը նվազեցնում է նորադրենալինի արտադրությունը սիմպաթիկ նյարդային համակարգի կողմից։ Նմանատիպ արդյունքներ են ստացվել էնդոկաննաբինոիդներով աղիների շարժունակության կարգավորման գործընթացում, ներառյալ միզային, բազմացման համակարգերի հարթ մկանների նյարդավորումը ։
Ցավազրկում
Կաննաբինոիդները ճնշում են նեյրոնների ցավի հաղորդման ընդունակությունը ողնուղեղի մեջքային նեյրոններում ։ Այս գործընթացը միջնորդվում է ադրեներգիական նեյրոններով։
Էնդոկաննաբինոիդները մասնակցում են ցավի նկատմամբ պլացեբոյի առաջացմանը ։
Քուն
Էնդոկաննաբինոիդների ազդեցության մեծացումը կենտրոնական նյարդային համակարգում խթանում է քնի առաջացումը։ Անանդամիդի ներարկումը առնետների ուղեղի փորոքներ թուլացնում է արթուն վիճակը և խթանում է քնի առաջացումը ։ Անանդամիդի ներարկումը առնետների հիմային հին ուղեղ (basal forebrain) մեծացնում է ադենոզինի քանակը, որը խթանիչ ազդեցություն ունի քնի և արգելակիչ՝ արթնացման վրա ։ CB1 ընկալիչների շատացումը և ակտիվացումը կենտրոնական նյարդային համակարգում հարուցում է քնի հատկապես հակասական փուլի առաջացմանը ։
Արտաքին հղումներ
Կատեգորիա:Կաննաբինոիդներ Կատեգորիա:Ներզատական համակարգ
Խվոշչյովկա (գյուղ, Բոգորոդսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Բոգորոդսկի շրջանի բնակավայրեր
Բելայա (Յումայի վտակ)
Բելայա (Белая), գետ Ռուսաստանում, հոսում է Սվեչինսկի շրջանում Կիրովի մարզում։ Գետաբերանը տեղակայված է Յումագետի աջ ափին՝ 48 կմ հեռավորության վրա։ Գետի երկարությունը 14 կմ է, ջրահավաք ավազանը՝ 67,8 կմ²։
Գետի ակունքը գտնվում է Գորյուշկի գյուղում, Սվեչա գյուղից 3 կմ հարավ-արևմուտք։ Հոսում է հարավ-արևելք, խոշոր վատկ՝ Չերնուշկա (աջ)։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց ։
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Բելոզյորնոե
Բելոզյորնոե (Білозерне), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Բելոզյորնոե գյուղում բնակվում էր 566 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովգորոդկայի շրջանի բնակավայրեր Կատեգորիա:Ուկրաինայի գյուղեր
Քեյթ Բեքինսեյլ
Քեթրին Բեյլի «Քեյթ» Բեքինսեյլ (Kathrin Romany «Kate» Beckinsale, ), անգլիացի դերասանուհի։ Քեյթը սովորել է Օքսֆորդի համալսարանում, ուսումնասիրելով ռուսերեն և ֆրանսերեն լեզուներ։ Մի քանի մանր հեռուստատեսային դերերից հետո Քեյթն ունեցավ իր նորամուտը «Շատ աղմուկ ոչնչից» (Much Ado About Nothing, 1993) ֆիլմում՝ դեռևս լինելով Օքսֆորդի համալսարանի ուսանողուհի։ Դրանից հետո նա սկսեց նկարահանվել մի շարք բրիտանական դրամաներում՝ «Յուտլանդիայի արքայազնը» (Prince of Jutland, 1994), «Սառը ֆերմա» (Cold Comfort Farm film, 1995), «Էմմա» (Emma, 1996) և «Ոսկե գավաթ» (The Golden Bowl, 2000)։ Բացի այդ նա մասնակցել է նաև այլ ներկայացումների և ռադիո հաղորդումների։ 1990-ականների վերջերում՝ «Դիսկոյի վերջին օրերը» (The Last Days of Disco, 1998) և «Ավերված ամրոցը» (Brokedown Palace, 1999) դրամաներում նկարահանվելուց հետո նա սկսեց աշխատանք փնտրել ԱՄՆ-ի կինոինդուստրիաներում։ 2001 թվականին նա մարմնավորեց գլխավոր հերոսուհիներին էպիկական պատերազմի մասին պատմող «Պեռլ Հարբոր» (Pearl Harbor, 2001) և ռոմանտիկ կատակերգություն «Կանխազգացում» (Serendipity, 2001) ֆիլմերում։ Նա ճանաչում ձեռք բերեց նաև շնորհիվ կենսագրական «Ավիատոր» (The Aviator, 2004) ֆիլմի և «Սեղմում. Հեռակառավարման վահանակ կյանքի բոլոր պահերի համար» (Click, 2006) կատակերգության։
Քեյթ Բեքինսեյլը որպես էքշն ժանրի ֆիլմերի դերակատար հայտնի դարձավ 2003 թ.-ին «Ուրիշ աշխարհ» ֆիլմից հետո։ Դրանից հետո նա սկսեց նկարահանվել մի շարք խաղարկային ժանրի ֆիլմերում, որոնք են «Վան Հելսինգը» (2004), «Ուրիշ աշխարհ։ Էվոլյուցիա» (2006), «Սպիտակ միգամածություն» (2012) և «Ուրիշ աշխարհ։ Վերածնունդ» (2012) ֆիլմերը։ Նա բացի այդ նույն ժամանակահատվածում նկարահանվեց ոչ մեծ դրամատիկական ֆիլմերում, որոնք են «Ձյունե հրեշտակներ» (2007), «Թևավոր արարածներ» (2008), «Ոչ մի բան ճշմարտությունից բացի» (այս ֆիլմի համար 2008 թվականին ներկայացվել է «Critic's Choice Award» մրցանակի) և «Ամեն ինչ հոյակապ է» (2009) ֆիլմերը։ Այնուհետև նկարահանվել է «Դատավարություն ընդդեմ Քեյթ ՄաքԿալոխի» (2013) դրամայում։
Քեյթը դերասան Ռիչարդ Բեքինսեյլի (1947-1979) և դերասանուհի Ջուդի Լոյի (1947-1979) միամորիկ զավակն է։ Դերասանուհին մանկությունն անցկացրել է Լոնդոնում։ Քեյթը ընկերություն էր անում վալիական դերասան Մայքլ Շինի հետ՝ 1995-2003 թվականներին։ Նրանք ապրել են համատեղ, բայց այդպես էլ չեն ամուսնացել։ 1999 թվականի հունվարի 31-ին ծնվեց նրանց դուստրը՝ Լիլի Մո Շին, որն ավելի ուշ մարմնավորել է երիտասարդ Սելինի կերպարը «Ուրիշ աշխարհ։ Էվոլյուցիա» (2006) ֆիլմում։ 2004 թվականին Բեքինսեյլը ամուսնացավ ամերիկյան կինոռեժիսոր Լեն Ուայզմանի հետ։ Ըստ «Esquire» և «People Magazine» ամսագրերի նա բազմիցս համարվել է աշխարհի ամենահմայիչ և ամենագեղեցիկ կանանցից մեկը։ Նա մասնակցել է նաև մի քանի գովազդների նկարահանումներին և աշխատել է որպես ֆոտոմոդել։
Վաղ տարիներ
Քեթրին Բեքինսեյլը ծնվել է Անգլիայի Լոնդոն քաղաքում։ Նա Ռիչարդ Բեքինսեյլ և Ջուդի Լո դերասանների ընտանիքի միակ զավակն է ։ Ըստ հայրական գերդաստանի ունի բիրմանական արմատներ  ։ Քեյթն առաջին անգամ էկրաններին հայտնվել է 4 տարեկան հասակում՝ իր հոր մասին պատմող «Սա քո կյանքն է» (This Is Your Life) ֆիլմում ։ Երբ նա հինգ տարեկան էր, սրտի կաթվածից մահացավ նրա 31-ամյա հայրը։ Այդ կորուստը շատ վատ ազդեց Բեքինսեյլի վրա և դրանից հետո նա «ակընկալում էր վատ բաներ»։ Չնայած նրան, որ դերասանուհին շատ քիչ է տեսել իր հորը, նա չի կարող ասել, որ չի ճանաչում նրան։ Երբ Բեքինսեյլն ինը տարեկան էր, նա իր այրիացած մոր հետ տեղափոխվեց կինոռեժիսոր Ռոյ Բաթերսբիի մոտ և այնտեղ իր մանկությունն անցկացրեց Ռոյի չորս տղաների և մի աղջկա հետ ։ Դերասանուհին շատ մտերիմ է եղել իր խորթ հոր հետ։ Բացի այդ Քեյթն ունի ևս մի քույր հայրական կողմից՝ Սամանթա Բեքինսեյլը, բայց նրա հետ դերասանուհին այնքան էլ մտերիմ չէ։
Բեքինսեյլը ավարտել է Արևմտյան Լոնդոնի «Godolphin and Latymer School» համալսարանը և դրանից անմիջապես հետո հրավիրվել է «Նարնջագույն ծառ երիտասարդական թատրոն» ։ Դեռ պատանեկան տարիքում նա երկու անգամ հաղթեց «W. H. Smith» երիտասարդ գրողների մրցույթում՝ մի անգամ պատմվածքի, իսկ մյուս անգամ պեոզիայի համար և պարգևատրվեց «Թեդ Հյուզ» մրցանակով ։ Կարելի է ասել, որ նա մանկություն չի տեսել։ Ինչպես դերասանուհին ինքն է ասում, նա մեծահասակների գործեր է արել իր պատանեկան տարիներին, երբ իր հասակակից աղջիկները հանդիպում էին տղաների հետ ։ 15 տարեկան հասակում նա ձեռք բերեց «նյարդային աներաքսիա» հիվանդությունը և դրա բուժումը տևեց չորս տարի ։
Բեքինսեյլը Օքսֆորդի համալսարանում կարդացել է ֆրանսիական և ռուսական գրականություն։ Նա «Օքսֆորդ համալսարանի դրամատիկ խմբակի» անդամ էր և իր համակուրսեցի ռեժիսոր Թոմ Հուփերի կողմից հրավիրվեց մասնակցելու «Տեսք կամրջից» ֆիլմում ։ Նա երեք տարի իր ուսումը շարունակեց Փարիզում, որպես օքսֆորդյան համալսարանի արտասահմանում կրթության ծրագիր։ Դրանից հետո նա թողեց ուսումը՝ որոշելով կենտրոնանալ դերասանական կարիերիայի վրա ։
Վաղ դերերը (1991-1997)
Քեյթ Բեքինսեյլը դեռ փոքրուց էր որոշել դերասանուհի դառնալ։ «Ես մեծացել եմ ֆիլմերի ազդեցության տակ։ Իմ ընտանիքը զբաղվում էր այդ գործով։ Ես շուտ հասկացա, որ իմ ծնողներն ավելի մեծ բավականություն էին ստանում իրենց աշխատանքից, քան իմ ընկերներիս ծնողները». ասել է դերասանուհին ։ 1991 թ.-ին կայացավ նրա առաջին հեռուստատեսային դեբյուտը Պ. Դ. Ջեյմսի «Հարմարանքներ և ցանկություններ» վերանկարահանված ֆիլմում ։ Նույն թվականին նա էկրաններին հայտնվեց «Միայնակ ընդդեմ քամու» ֆիլմում՝ երիտասարդ կնոջ կերպարանքով, որն արգելված սեր էր վարում երիտասարդ նացիստական սպայի հետ ։ 1992 թ.-ին Քրիստոֆեր Էքլթոնի հետ նկարահանվեց «Ռեյչելի երազանքը» ֆիլմում, իսկ 1993 թ.-ին՝ «Աննա Լի» դետեկտիվ սերիալում ։
1993 թ.-ին Բեքինսեյլը ստացավ Քեննետ Բրան անունով հերոսուհու դեր վերանկարահանվող «Շատ աղմուկ ոչնչից» ֆիլմում։ Ֆիլմը նկարահանվեց Տոսկանայում՝ Իտալիա, օքսֆորդյան համալսարանի արձակուրդների ժամանակ ։ Նա մասնակցել է Կաննի կինոփառատոնին։ «Ոչ ոք ինձ չէր ասել, որ կարող էի բերել իմ ընկերոջը։ Ես կրում էի «Դոք Մարտենսի կոշիկներ». հիշում է դերասանուհին ։ Նա և Ռոբերտ Շոն Լեոնարդն աչքի ընկան Նյու Յորք Թայմս թերթի կողմից իրենց կոռեկտ պահվածքով, չնայած այն հանգամանքին, երբ նրանք անակնկալ գովասանքներից ու հաճոյախոսություններից քարանում էին ։ Ֆիլմը վարձույթներում վաստակեց 22 միլիոն դոլար ։ Նա ևս երեք ֆիլմում նկարահանվեց ուսանողական տարիներին։ 1994 թ.-ին Քրիստեան Բեյլի հետ նկարահանվեց «Յուտլանդիայի արքայազնը» ֆիլմում, որի պատմությունը հիմնված էր դանիական Համլետ լեգենդի վրա ։ Այնուհետև նկարահանվեց «Ֆլամանդական տախտակ» ֆիլմում, որտեղ պատմվում էր խորհրդավոր մարդասպանության մասին ։ 1995 թ.-ին, երբ նա սովորում էր Փարիզում, նկարահանվեց «Մարիա-Լուիզա կամ թույլատվություն» ֆրանսիալեզու ֆիլմում ։
Օքսֆորդ համալսարանը լքելուց մի փոքր անց՝ 1995 թ.-ին Բեքինսեյլը հանդես եկավ Ֆլորա Փոստի դերով «Ցուրտ ֆերմա» ֆիլմում։ Նրա հերոսուհին որբացել էր 1930-ականներին և ուղարկվել էր հեռավոր Անգլիայի գյուղերից մեկում բնակվող ազգականների մոտ։ Ստելլա Գիբսոնի «Ցուրտ ֆերմա» ֆիլմի վերանկարահանված տարբերակի ռեժիսորը Ջոն Շլեզինգերն էր, իսկ այդ ֆիլմում մասնակցել են նաև Ջոաննա Լումլեյը, Յան ՄաքԿելլենը և Ստեֆան Ֆրայը։ Բեքինսեյլը հենց սկզբից համարվում էր չափից դուրս երիտասարդ, բայց ռեժիսորին աղերսական նամակ գրելուց հետո նրան դեր տվեցին ֆիլմում ։ Էմանուել Լեվիին՝ «Variety» ամսագրից, դերասանուհին հիշեցրել է երիտասարդ և առույգ Գլենդա Ջեքսոնին և երիտասարդ ու հմայիչ Ջուլիա Քրիստիին ։ «Los Angeles Times»-ից Քևին Թոմասը Քեյթին որակավորել է որպես «էկրանի վրա փայլատակող ջանասեր և հմուտ բրիտանական գեղեցկուհիներից մինը» ։ Ֆիլմն ԱՄՆ վարձույթներում հավաքեց ավելի քան 5 միլիոն. դոլար ։ Ինչպես նաև 1995 թ.-ին նա նկարահանվել է նաև «Ուրվականների տունը» ֆիլմում ։
1995 թ.-ին Բեքինսեյլն իր պրոֆեսիոնալիզմով փայլել է «Theatre Royal, Bath» թատրոնում ներկայացովող «Ճայը» բեմադրությունում «Նինայի» դերով։ Այդ բեմադրությունից հետո նա սկսեց հանդիպել իր խաղընկեր Մայքլ Շինի հետ։ «Նա բեմում նման է երիտասարդ առյուծի ։ Նա ամենատաղանդավոր անձն է, որին ես երբևէ տեսել եմ». ասել է դերասանուհին։ 1996 թ.-ի սկզբներին նա մասնակցություն ունեցավ ևս երկու պիեսի բեմադրությունում՝ «Սիրահարը» «Royal Court Theatre»-ում և «Ժամացույցներ և սուլիչներ» «The Bush Theatre»-ում ։
Հաջորդիվ Բեքինսեյլը նկարահանվեց Յան Օստինի «Էմմա» վերանակարահանված ֆիլմում։ «Պարտադիր չէ, որ դուք սիրեք Էմմային։ Ինձ դուր էր գալիս նրա կերպարը, չհայած որ դեռահասի մոլեգին վարքը նյարդայնացնում էր ծնողներին։ Բայց չնայած այդ ամենին ես սիրում եմ իմ հերոսուհուն». ասել է դերասանուհին Նկարահանվածը ցուցադրվեց 1996 թ.-ի աշնանը՝ ընդամենը մի քանի ամիս անց նույն սցենարով ու անունով ֆիլմի ցուցադրումից հետո, որի գլխավոր դերակատարը Գվինեթ Փելթրոուն էր ։ Քերին Ջեյմսը Նյու Յորք Թայմս ամսագրից նկատեց, որ Բեքինսեյլի Էմման ավելի ճշմարտանման էր ու զվարճալի՝ քան Գվինեթինը ։ Ջոնաթան Բրաունը «The Independent»-ից Բեքինսեյլի Էմմայի բեմադրման համար ասել է, որ սա ժամանակակից բեմադրման ամենամնայուն գործերից է ։
1997 թ.-ին նա նկարահանվեց «Խաբեություն» կինոկատակերգությունում, որը կոմերցիոն տեսակետից տարվա ամենաշահավետ բրիտանական ֆիլմերից մեկն էր ։ «Ես հենց նոր քաշել էի իմ իմաստության ատամը և դեռ հանգստացուցիչ դեղերի ազդեցության տակ էի, երբ այս ֆիլմի համար հարցազրույցի մտա։ Այնպես որ այնքան էլ հեշտ չէր այս ամենն ինձ համար». հիշում է դերասանուհին ։ Նույն թվականին նա մասնակցեց նաև «Ռոմեո և Ջուլիետ» ռադիո նախագծին, որի ռեժիսորը Մայքլ Շինն էր ։
Հոլիվուդ տեղափոխվելը (1998-2002)
Տեսնելով, որ Մայքլ Շինը տեղափոխվել է ԱՄՆ և դերեր է ստացել Բրոդվեյում, Բեքինսեյլը որոշեց նկարահանվել ամերիկյան ֆիլմերում։ Եվ այսպիսով նա հայտնվեց Նյու Յորքում ։ 1998 թ.-ին նա Խլոե Սևինիի հետ նկարահանվեց «Դիսկոյի վերջին օրերը» ֆիլմում։ Ուիթ Սթիլմանի ֆիլմն իր ուշադրությունը սևեռում է մի խումբ շրջանավարտների վրա, որոնք Մանհեթենի բեմի վրա միմյանց հետ հաղորդակցվում էին վաղ 1980-ականների դիսկոյի միջոցով։ Ամերիկյան առոգանություն օգտագործելու Բեքինսեյլի փորձերը շատ բարձր գնահատվեցին  ։ Քենեթ Տուրանը «Los Angeles Times» նկատեց, որ Քեյթը «շատ գեղեցիկ է մարմնավորել» Շարլոտայի դերը ։ Թոդ Մակչարլին «Variety»-ից չնայած այն հանգամանքին, որ չէր տպավորվել ֆիլմով, նկատեց, որ Բեքինսեյլն իր սև շրջազգեստներով կարծես լրացնում էր ֆիլմի բացթողումները ։ Ֆիլմը համաշխարհային շուկայում վաստակեց 3 միլիոն. դոլար ։ Նույն թվականին նա մարմնավորեց Ալիսային «Channel 4» ստուդիայի «Ալիսան հայելիների աշխարհում» ֆիլմում ։
1999 թ.-ին Բեքինսեյլը Կլեր Դենսի հետ նկարահանվեց «Ավերված ամրոցը» ֆիլմում։ Դա մի դրամա էր երկու ամերիկացիների մասին, որոնք ստիպված էին գործ ունենալ Թայլանդի իրավապահ մարմինների հետ՝ արտասահմանում գործուղման ավարտի պահին։ Բեքինսեյլն այնտեղ մարմանավորում էր դեռահասի դեր ։ Դենսը հույս ուներ ընկերանալ Բեքինսեյլի հետ, բայց նկարահանման ժամանակ նա եկավ այն եզրակացության, որ վերջինս «բարդ» և «փշոտ» անձնավորություն է ։ ՄակՔարթին նկատեց, որ այս ֆիլմում երկու աչքի ընկնող դերասաններ կան՝ Բեքինսեյլը և Դենսը ։ Ի դեմս Բեքինսեյլի, նա ասել է, որ շատ հմտորեն է մարմնավորել բարդ ու հուզառատ կերպարին ։ Թովմասն ասել է, որ Բեքինսեյլը և Դենսը շատ տաղանդավոր երիտասարդ դերասանուհիներ են, որոնք ջանք չեն խնայել, որպեսզի թույլ զարգացրած սցենարի կերպարներին դարձնեն ավելի լավը ։ Բայց ֆիլմը կինովարձույթներում ձախողման ենթարկվեց ։
2000 թ.-ին Բեքինսեյլն իր դստեր ծննդից հետո նկարահանվեց «Ոսկե գավաթ» ֆիլմում։ Ֆիլմի սցենարը հիմնված էր Հենրի Ջեյմսի «Ոսկե գավաթ» վեպի սյուժեի վրա, իսկ ֆիլմում նկարահանվել են նաև Ումա Թուրմանը և Ջերեմի Նորթեմը ։ Ֆիլմը համաշխարհային վարձույթում վաստակեց 5 միլիոն դոլար ։
Բեքինսեյլի հաջորդ ֆիլմը «Կանխազգացում» ռոմանտիկ կատակերգությունն էր, որտեղ նրա խաղընկերն էր Ջոն Քյուսաքը։ Ֆիլմը նկարահանվել է «Պերլ Հարբոր» ֆիլմից անմիջապես հետո և դա Բեքինսեյլի համար իրական օգնություն էր, որ նա կարողանա վերադառնալ իր համար սովորական ժանրերին Ֆիլմը համաշխարհային կինովարձույթներում վաստակեց 77 միլիոն դոլար ։
2002 թ.-ին Բեքինսեյլը նկարահանվեց Լիզա Խալադենկոյի «Լորել Կանյոն» ֆիլմում։ Այս ֆիլմում ևս մի անգամ նրա խաղընկերը Քրիստիան Բեյլն էր։
Էքշն հերոսուհիների դերեր (2003-2006)
Բեքինսեյլը որպես աստղ ճանաչվեց 2003 թ.-ին, երբ հանդես եկավ Սելին վամպիրուհու դերով «Ուրիշ աշխարհ» ֆիլմում։ Այս նոր դերը էապես տարբերվում էր դերասանուհու նախկին դերերից, որի համար նա շնորհակալ էր իր աշխատանքային տեմպի փոփոխումից ։ «Ես հոգնել էի ռոմանտիկ դերերից։ Իսկ այս ֆիլմն իրական մարտահրավեր էր ինձ, քանի որ ես մարմանավորելու էի էքշն հերոսուհու, իսկ ես իրական կյանքում չեմ կարող բռնել անգամ իմ վրա եկող գնդակը». հիշում է Բեքինսեյլը ։ Սկզբում ֆիլմի համար բացասական արձագանքներ եղան, բայց հետո ֆիլմը միանգամից դարձավ պաշտամունքային ։ Նույն թվականին դերասանուհին նկարահանվեց «Փոքրիկ մատներ» ֆիլմում։ Նրա խաղընկերներն էին Մեթյու Մակքոնահին և Գարի Օլդմենը ։
Բեքինսեյլը 2004 թ.-ին նկարահանվեց էքշն ժանրով սարսափ ֆիլմում՝ «Վան Հելսինգում»։ Դերասանուհին շատ էր զարմացել, որ 2 տարվա մեջ երկու էքշն ֆիլմերում մասնակցելու հնարավորություն ունեցավ։ «Դա ինձ համար միայն թվում էր որպես շատ լավ դեր». ասել է դերասանուհին ։ Բեքինսեյլի և Մայքլ Շինի հարաբերությունները վերջացել էին և դերասանուհին շատ բարձր գնահատեց այն ջերմ մթնոլորտը, որ տիրում էր նկարահանման հարթակում։ Այն հիմնականում ստեղծում էին ռեժիսոր Սթիվեն Սոմերսը և դերասան Հյու Ջեքմանը։ «Ես իսկապես գտնում էի, որ համատեղ աշխատանքն այնպիսի մարդկանց հետ, որպիսիք են Հյու Ջեքմանը և Սթիվեն Սոմերսը, ինձ թույլ տվեց հաղթահարել իմ ապրումները» ։ Ֆիլմը ԱՄՆ-ի կինովարձույթներում վաստակեց ավելի քանի 120 միլիոն դոլար, իսկ համաշխարհայինում՝ 300 միլիոն ։
Բացի այդ 2004 թ.-ին Բեքինսեյլը Մարտին Սկորսեզեի «Ավիատոր» կենսագրական ֆիլմում մարմնավորեց Ավա Գարդների դերը։ Սկորսեզեն նրան ուզում էր ընդգրկել իր ֆիլմում։ «Ես միշտ սիրել եմ նրան։ Տեսել եմ նրա բոլոր դերակատարումները և ուրախացա, երբ նա որոշեց մասնակցել ֆիլմի փորձերին» ։ Կինոքննադատները տարբեր կարծիք ունեին Բեքինսեյլի դերակատարման համար՝ մի մասը շատ գոհ էին, իսկ մնացածն էլ ասում էին, որ Ավա Գարդներն այնպիսին չի եղել, որպիսին մարմնավորել է դերասանուհին ։ Ֆիլմը համաշխարհային վարձույթում վաստակեց 213 միլիոն դոլար ։
2006 թ.-ին Բեքինսեյլը կրկին մարմնավորեց Սելենի դերը վամպիրների մասին պատմող երկրորդ՝ «Ուրիշ աշխարհ։ Էվոլյուցիա» ֆիլմում, որի ռեժիսորն իր ամուսինն էր ։ Դա առաջին ֆիլմն էր, որի ողջ ստեղծման պրոցեսը նա տեսավ ։ Ֆիլմը մեծ հաջողություն ունեցավ և համաշխարհային վարձույթում վաստակեց 111 միլիոն դոլար ։
Բեքինսեյլի հաջորդ ֆիլմը դա 2006 թ.-ին լույս տեսած «Սեղմում. Հեռակառավարման վահանակ կյանքի բոլոր պահերի համար» կատակերգությունն էր, որը պատմում էր մի հոգսաշատ ընտանիքի մասին, որի հայրը գտնում է մի հեռակառավարման վահանակ, որով կարող էր կառավարել ժամանակը։ Ֆիլմի գլխավոր հերոսին մարմնավորում էր Ադամ Սենդլերը ։ «Այս ֆիլմում առաջինն ինձ գայթակղեց այն, որ ես պետք է մոր կերպար մարմնավորեի». հիշում է դերասանուհին ։ Ֆիլմը նաև հնարավորություն տվեց աշխատել Քրիստոֆեր Ուոքենի հետ։ Ֆիլմը շատ եկամտաբեր էր։ Նրա վրա ծախսվել էր ընդամենը 82.5 միլիոն դոլար, բայց այն համաշխարհային վարձույթում վաստակեց 237 միլիոն դոլար ։
Դերերը փոքր դրամաներում (2007-2011)
Այնուհետև Բեքինսեյլը վերադարձավ փոքր նախագծերին։ «Իմ փորձը ցույց է տալիս, որ ես կարողացա իմ սովորական դերերից բացի մարմնավորել նաև այլ հերոսների։ Ես համաձայնվեցի մասնակցել «Ուրիշ աշխարհ» ֆիլմում, որ փոխեմ իմ դասական դերակատարումներս». ասել է դերասանուհին ։
2007 թ.-ին Բեքինսեյլը Սեմ Ռոքվելի հետ նկարահանվեց Ստյուարտ Օ'Նանի վեպի վրա հիմնված «Ձյունե հրեշտակներ» ֆիլմում։ Այս ֆիլմում Բեքինսեյլը մարմնավորում էր ընկճված, միայնակ մոր կերպար։ «Ես ուրախ եմ, որ ունեմ դուստր, ամուսին։ Շատ ուրախ եմ, երբ տուն եմ գալիս ու տեսնում սիրելի անձանց». ֆիլմի նկարահանումից հետո ասել է դերասանուհին ։ Փուիգն ասել է. «Բեքինսեյլն իր տարիների համար անում է անհնարինը» ։ Ֆիլմը համաշխարհային կինովարձույթում վաստակեց ընդամենը 414, 404 դոլար ։
Բացի այդ 2007 թ.-ին Բեքինսեյլը մասնակցեց նաև «Վականսիա զոհի համար» ֆիլմում։ Նրա խաղընկերն էր Լյուկ Ուիլսոնը։ Քեյթի հերոսուհու դերը սկզբում պետք է մարմնավորեր Սառա Ջեսիկա Փարկերը, բայց վերջինս դուրս մնաց մրցակցությունից ։ Ֆիլմը եկամտաբեր էր, և ընդամենը 19 միլիոն դոլար բյուջե ծախս ունենալով, այն համաշխարհային կինովարձույթում հավաքեց 35 միլիոն դոլար ։
2008 թ.-ին Բեքինսեյլը նկարահանվեց «Թռիչք կյանքի տևողությամբ» ֆիլմում, որը պատմում էր ահաբեկչական գործողությունց հետո փրկված մարդկանց մասին։ Քեյթը մարմնավորում էր բարի մատուցողուհու կերպար։ Նա միայնակ մայր էր։ Ֆիլմում Բեքինսեյլի խաղընկերներն էին Դակոտա Ֆանինգը, Ջենիֆեր Հադսոնը և Ֆորեսթ Ուայթաքերը։ «Դա շատ լավ փորձ էր ինձ համար։ Ֆիլմը շատ արագ նկարահանվեց՝ այսպես ասած կարծես մի թնդանոթային զարկի տակ». ինչպես ասել է դերասանուհին Ֆիլմը ցուցադրվեց Լոս Անջելեսի և Նյու Յորքի շատ սահմանափակ կինոթատրոններում և միանգամից թողակվեց ֆիլմի DVD տարբերակը ։
2008 թ.-ին Բեքինսեյլը նաև նկարահանվեց «Ոչ մի բան ճշմարտությունից բացի» ֆիլմում։ Նա այնտեղ մարմնավորում էր լրագրողուհու կերպար։ «Ես մի որոշ ժամանակ եղա «LA Times»-ում և զրուցեցի լրագրողուհիների և Ջուդիտ Միլերի հետ, որպեսզի մոտիկից ծանոթանամ այդ մասնագիտությանը։ Ես, իրոք, ուսումնասիրեցի այդ մասնագիտությունը և իմ դերը փայլուն ստացվեց»,-ասել է Բեքինսեյլը Դերասանուհին այս դերի համար ներկայացվել է «Critic's Choice Award» մրցանակի ։ Ֆիլմը չցուցադրվեց կինոթատրոններում, քանի որ այն նկարահանող ստուդիան հայտարարեց իր սնանկության մասին ։ Ֆիլմը համաշխարհային վարձույթում վաստակեց 186, 702 դոլար ։ «Ես աղոթում և աղոթում էի, որ ստուդիան չսնանկանա։ Սա արդեն իմ սիրված կինոստուդիաներից երկրորդն էր, որ սնանկանում էր». ասել է դերասանուհին ։
2009 թ.-ին Բեքինսեյլը նկարահանվեց կոմիքսների հիման վրա ստեղծված «Սպիտակ միգամածություն» ֆիլմում, մարմնավորելով ֆեդերալ մարշալ Քերրի Ստետկոյին, որին հանձնարարված էր հետաքննել Անտարկտիդայում կատարված սպանությունը։ Ֆիլմը նկարահանվել է Մանիտոբայում՝ Կանադա ։ Ֆիլմի էքշն դրվագները բավականին դյուրին էին համամատած «Ուրիշ աշխարհ» ֆիլմի հետ, քանի որ «երեք տաբատը և վերարկուն ավելի մեծ ազատություն է տալիս, քան լատեքսից կոստյումը» Ֆիլմը անհաջողության էր դատապարտված և այն չկարողացավ անգամ հետ բերել իր վրա կատարած ներդրումները ։ Բեքինսեյլը նաև էպիզոդիկ դերով հանդես եկավ «Ուրիշ աշխարհ։ Լիկանների ապստամբությունը» ֆիլմում, բայց իրականում նրա մասնակցությամբ կադրերը վերցվել են 2003 թ.-ին նկարահանված «Ուրիշ աշխարհ» ֆիլմից ։
2009 թ.-ին Բեքինսեյլը նկարահանվեց նաև «Ամեն ինչ կարգին է» ֆիլմում, որտեղ նրա խաղընկերներն էին Ռոբերտ Դե Նիրոն և Դրյու Բերիմորը։ Բեքինսեյլը շատ ուրախ էր, որ իրեն բախտ է վիճակվել նկարահանվելու Ռոբերտ Դե Նիրոյի հետ ։
2010 թ.-ին նա Կաննի կինոփառատոնի ժյուրիի անդամ էր՝ 9 ժյուրիներից մեկը ։ Իրեն հարմար դերեր չգտնելով, դերասանուհին 2010 և 2011 թվականներն անցկացրեց իր աղջկա հետ ։
Վերադարձ էքշն ֆիլմեր (2012)
2012 թ.-ին Բեքինսեյլը վերադարձավ կինոաշխարհ և միանգամից նկարահանվեց երեք ֆիլմում։ Նրա առաջին ֆիլմը «Կոնտրաբանդան» էր։ Նա մարմնավորում էր Մարկ Ուոլբերգի կերպարի կնոջ դերը։ Քեյթի կերպարի ամուսինը նախկին հանցագործ էր և ստիպված էր նորից հանցագործի կյանք վարել, քանի որ ընտանիքը սպառնալիքի տակ էր ։ 25 միլիոն դոլար ներդրումով ֆիլմը համաշխարհային կինովարձույթում վաստակեց 82 միլիոն ։
Այնուհետև Բեքինսեյլը մարմնավորեց Սելինին վամպիրների մասին պատմող չորրորդ՝ «Ուրիշ աշխարհ։ Վերածնունդ» ֆիլմում Հենց սկզբում ընդամենը երեք ֆիլմ էր պլանավորվում նկարահանել և Բեքինսեյլը չէր սպասում չորրորդ ֆիլմին։ Բայց ֆիլմի սցենարը շատ դուր եկավ Քեյթին, և նա համաձայնեց նկարահանվել ։ 70 միլիոն դոլար ներդրումով ֆիլմը համաշխարհային կինովարձույթում վաստակեց 160 միլիոն դոլար ։ Այս ֆիլմը համարվեց ֆիլմաշարի ամենաքիչ եկամտաբեր ֆիլմը Քեյթ Բեքինսեյլի մասնակցությամբ ։
2012 թ.-ի օգոստոսին Բեքինսեյլը ներկայացավ «Հիշել ամենը» գիտաֆանտաստիկ ֆիլմով։ Ֆիլմի ռեժիսորը Բեքինսեյլի ամուսինն էր՝ Լեն Ուայզմանը։ Ֆիլմը վերանկարահանվել է և Բեքինսեյլը մարմնավորել է Լորիի դերը (բնօրինակում մարմնավորել էր Շերոն Սթոունը) ։
Մոդելի կարիերա
Բեքինսեյլը ժամանակ առ ժամանակ հանդես է գալիս որպես մոդել։ 1997 թ.-ին նա հանդես եկավ Ջորջ Միշելի «Waltz Away Dreaming» երաժշտական տեսահոլովակում Նա 2002 թ.-ին Օրլանդո Բլումի հետ միասին նկարահանվել է «Gap» գովազդային հեռուստատեսում ։ 2004 թ.-ին նա հանդես եկավ «Diet Coke» հեռուստաընկերության գովազդում ։ Նա 2009 թ.-ին գովազդել է «Absolut Vodka» օղին, որի դիզայներն էր Էլեն Վոն Ունվերտը  ։ Նա նաև ճապոնական հեռուստատեսության համար գովազդել է «Lux» հեղուկ օճառը ։
2002 թ.-ին «Hello!»-ի կողմից նա արժանացավ «Անգլիայի թիվ մեկ գեղցկուհի» տիտղոսին և 2008 թ.-ին «People Magazine's 100 Most Beautiful People» ամսագրում հայտնվեց 41-րդ տեղում ։ Շատ հրատարակություններ նրան դասում են աշխարհի ամենահրապուրիչ կանանց շարքը։ 2009 թ.-ին «Esquire» ամսագիրը նրան համարեց ամենահմայիչ կինը ։ 2009 թ.-ին «Maxim» ամսագրում «Թեժ 100»-ում զբաղեցրեց 22-րդ տեղը ։ «FHM» ամսագրում ամենահմայիչ կանանց ցուցակում 2008 թ.-ին 12-րդ տեղում էր, 2009 թ.-ին՝ 15-րդ , իսկ 2010 թ.-ին 41-րդ ։ Նա շատ հաճախ է հանդիպում «AskMen.com» կայքի էջերի 99 ամենացանկալի կանանց ցուցակում։ Նա 2008 թ.-ին 3-րդ տեղում էր , 2009 թ.-ին՝ 10-րդ , 2010 թ.-ին՝ 3-րդ , 2011 թ.-ին՝ 14-րդ , 2012 թ.-ին՝ 22-րդ ։
Անձնական կյանքը
Բեքինսեյլն ութ տարի ընկերություն է արել դերասան Մայքլ Շինի հետ՝ 1995 թ.-ից մինչև 2003 թ.-ը։ Նրանք հանդիպել են 1995 թ.-ին "Ճայ" ֆիլմի նկարահանման ժամանակ կազմակերպված շրջագայությունում։ Դրանից հետո նրանք ապրել են համատեղ ։ «Դա սեր էր առաջին հայացքից ։ Նա փրկեց ինձ սպասվող հանցագործների հոգեբուժարանից». ասել է դերասանուհին ։ 1997 թ.-ին նրանք համատեղ մասնակցեցին «Ռոմեո և Ջուլիետ» ռադիոնախագծին ։ 1999 թ.-ին՝ Լոնդոնում, ծնվեց նրանց դուստրը՝ Լիլի Մո Շինը։
Նրանց հարաբերություներն ավարտվեցին 2003 թ.-ին՝ «Ուրիշ աշխարհ» ֆիլմի նկարահանման ավարտից հետո ։ Բեքինսեյլը ֆիլմի ռեժիսոր Ուայզմանին համոզեց, որ ֆիլմում նկարահանվի նաև Շինը, բայց նկարահանման հարթակում սիրահարվեց Ուայզմանին , որն ի դեպ այն ժամանակ ամուսնացած էր։ Բոլորը, բացի Ուայզմանի կնոջից, վստահ էին, որ ոչ մի դավաճանություն չի եղել Բեքինսեյլը և Ուայզմանը մինչև հիմա էլ մտերիմ են Շինի հետ ։ «Մենք շատ բախտավոր ենք, որ մեր պառակտումը վատ հետևանքներ չունեցավ։ Մենք մինչև հիմա էլ շատ մտերիմ ենք ու մեր աղջիկը մեզ միասին է տեսնում ։ Շինը իմ ամենամտերիմ անձանցից մեկն է». ասել է Բեքինսեյլը ։ Իսկ Շինն ասել է, որ Բեքինսեյլը միշտ կլինի իր կյանքի ամենանշանավոր մարդկանցից մեկը ։ Նա դեռ իսկապես սիրում է Քեյթին և իր աղջկա Լիլիի հետ շատ է կապված ։
2003 թ.-ին Բեքինսեյլն իր աղջկա հետ տեղափոխվեց Բրենթվուդ՝ Լոնդոն, որպեսզի ապրի Ուայզմանի հետ ։ Բեքինսեյլը խելամիտ չի համարել մնալ Լոս Անջելոսում Ուայզմանի կարիերայի պատճառով 2004 թ.-ին նրանք ամուսնացան Կալիֆորնիայի Բել Աիր հոթելում ։ Բեքինսեյլը չի պատրաստվում ևս մի երեխա ունենալ։ «Կարող է ժամանակ գա և ես մտափոխվեմ, բայց հիմա ինձ թվում է, որ ես ունեմ այն ամենն ինչ ուզում եմ։ Լիլին իդեալական երեխա է ինձ համար։ Ես իմ հորս ու մորս միակ զավակն եմ և գուցե դա է պատճառը, որ ես դեռ մտքեր չունեմ երեխա ունենալու» ։
Դավիթ և Խանդութ
«Դավիթ և Խանդութ», «Սասնա ծռեր» ժողովրդական վեպի Դավթի ճյուղի մի հատվածը, որն ընդգրկում է Դավթի ամուսնության, Փոքր Մհերի ծննդի, Դավթի մահվան հետ կապված միջադեպերը։ Հաջորդում է Մսրա Մելիքի դեմ Դավթի տարած հաղթանակին։ Վեպի հայտնի պատումների մի մասը վերջանում է այդ հաղթանակով, այսինքն՝ դրանք չունեն «Դավիթ և Խանդութ» հատվածը։ Հիմնականում դա Դավթի ճյուղի բաղկացուցիչ, պարտադիր, միջադեպերով հարուստ հատվածներից է։
Տես նաև
Կատեգորիա:Սասնա ծռեր
Կենսաթոշակային հիմնադրամ
Կենսաթոշակային հիմնադրամ կամ Կենսաթոշակային ֆոնդ (Pension fund), հիմնադրամ, որը նախատեսված է ըստ տարիքի կամ հաշմանդամության թոշակների վճարման համար։ Կենսաթոշակային հիմնադրամները ստորաբաժանվում են պետական և ոչ պետական տեսակների՝ կախված կառավարող ընկերությունից։ Ֆոնդի մասնակիցները իրենց միջոցները տրամադրում են ֆոնդի կառավարչին, որը դրանք կառավարում է որպես մեկ միասնական պորտֆել՝ ներդնելով տարբեր ֆինանսական գործիքներում՝ ապահովելով շահույթ մասնակիցների համար։
Կենսաթոշակային ֆոնդը իրավաբանական անձ չէ. այն որոշակի կանոններով կառավարվող ներդրումային սխեմա է, ֆոնդի մասնակիցների կողմից կատարվող կուտակային հատկացումների, դրանց հաշվին ձեռք բերված ակտիվների և կառավարման արդյունքում ստացված եկամուտների ամբողջություն։
Կենսաթոշակային հիմնադրամները հանդիսանում են հրապարակային և մասնավոր ընկերությունների կարևորագույն բաժնետերեր։ Նրանք հատկապես կարևոր են արժեթղթերի շուկաների համար, որտեղ գերակշռում են խոշոր ինստիտուցիոնալ ներդրողները։ Խոշորագույն 300 կենսաթոշակային հիմնադրամները ընդհանուր առմամբ տնօրինում են 6 տրիլիոն ԱՄՆ դոլարի ակտիվներ ։ 2008 թվականին The Economistը հաղորդեց, որ Morgan Stanleyն գնահատում է կենսաթոշակային հիմնադրամներին պատկանող ակտիվների արժեքը 20 տրիլիոն ԱՄՆ դոլար, ինչը դարձնում է նրանց խոշորագույն ներդրողներ՝ փոխադարձ ներդրումային հիմնադրամների, ապահովագրական ընկերությունների, ոսկու արժութային պաշարների, սուվերեն հիմնադրամների, հեջ ֆոնդերի և մասնավոր ներդրումային հիմնադրամների համեմատությամբ ։ Աշխարհում խոշորագույն կենսաթոշակային հիմնադրամն է ճապոնական Government Pension Investment Fund (GPIF)-ը, որի ակտիվները, չնայած 2010 թվականի 0,25% կորուստներին, հասնում են մինչև 1,5 տրիլիոն ԱՄՆ դոլար ։
Կենսաթոշակային ֆոնդի կանոններ
Կենսաթոշակային ամեն ֆոնդ ունի իր կանոնները, որ սահմանվում են ֆոնդի կառավարչի կողմից, բայց ուժի մեջ են մտնում միայն Կենտրոնական բանկի կողմից գրանցվելուց հետո։
Ֆոնդի կանոնները սահմանում են հետևյալը՝
Կենսաթոշակային հիմնադրամները Հայաստանում
Հայաստանում 2014 թվականի հունվարի 1-ից գործում է բազմաստիճան կենսաթոշակային համակարգ, որն ներառում է երկու բաղադրիչ՝ Կուտակային կենսաթոշակային բաղադրիչը իր հերթին կազմված է պարտադիր և կամավոր մասերից։ Պարտադիր կուտակային կենսաթոշակային բաղադրիչի կազմում Հայաստանում գործում են երկու ոչ պետական կենսաթոշակային հիմնադրամների կառավարիչ կազմակերպություններ. Նրանցից յուրաքանչյուրն առաջարկում է 3 տեսակի կենսաթոշակային ֆոնդ, որոնցից կարող է ընտրել ՀՀ քաղաքացին՝ իր կենսաթոշակը կուտակելու նպատակով։ Կենսաթոշակային բարեփոխումների մասին բնակչությանը իրազեկելու նպատակով ստեղծված է Հայաստանի միասնական սոցիալական պորտալ կայքը, որի միջոցով քաղաքացիները կարող են նաև կառավարել իրենց կուտակային կենսաթոշակային հաշիվները։
Արտաքին հղումներ
Կատեգորիա:Կենսաթոշակային հիմնադրամներ Կատեգորիա:Ֆինանսներ Կատեգորիա:Ներդրումային ֆոնդեր
(5631) Սեկիհոկուտուգ
(5631) Սեկիհոկուտուգ (Sekihokutouge), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 20-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,334611 ա. մ., առավելագույնը մոտենում է 2,1177 ա. մ. հեռավորության վրա և հեռանում 2,5515 ա. մ. ։ Արեգակի շուրջ մեկ ամբողջական պտույտ է կատարում 1302,93 երկրային օրվա ընթացքում, իր ուղեծրով շարժվելով միջինում 0,276301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,23° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կուրմանբեկ Բակիև
Կուրմանբեկ Սալիևիչ Բակիև (Салы уулу Курманбек Бакиев ), Ղրղզստանի քաղաքական և պետական գործիչ, «Ղրղզստանի ժողովրդական շարժում» քաղաքական դաշինքի առաջնորդ (2004-2005), Ղրղզստանի վարչապետ (2000-2002 և 2005)։ Ղրղզստանի Հանրապետության նախագահը 2005 թվականից մինչև 2010 թվականը, իշխանության է եկել «Կակաչային հեղափոխության» ալիքի վրա՝ Ասկար Ակաևի կառավարության դեմ։ 2009 թվականին վերընտրվել Է Ղրղզստանի նախագահի պաշտոնում։ 2010 թվականի ապրիլի 7-15-ի հեղափոխության ընթացքում տապալվեց ընդդիմության կողմից և լքեց երկիրը, քաղաքական արտագաղթի մեջ է Բելառուսում։
Աշխատանքային գործունեություն
Նա տեիտ տեսակի բնիկ է, որը պատկանում է իչկիլիկի ճյուղին ։ Նրա հայրը՝ Սալիև Բակիևը, կոլխոզի նախագահն էր, ընտանիքում յոթ որդի կար ։ Բակիևը աշխատանքային գործունեությունը սկսել է 1970 թվականին Կույբիշևի Մասլեննիկովի անվան գործարանի 2-րդ կարգի դեղագործի պաշտոնով ապա 1971 թվականին՝ ձկնկոմբինատի բեռնակիր։ 1974-1976 թվականներին ծառայել է Խորհրդային բանակում։ Ծառայության ավարտից հետո Կուրմանբեկը վերադարձել է Կույբիշև, որտեղ սկսել է աշխատել 3-րդ աստիճանի զինվորի պաշտոնում, ապա 5-րդ աստիճանի էլեկտրամեխանիկ, Մասլեննիկովի անվան գործարանի ինժիներ-էլեկտրիկ։ 1978 թվականին Կուրմանբեկ Բակիևը ավարտել է Կույբիշևսկի պոլիտեխնիկական ինստիտուտի ավտոմատիկայի և չափիչ տեխնիկայի ֆակուլտետը՝ Էլեկտրոնային հաշվողական մեքենաշինություն մասնագիտությամբ ։ 1979 թվականին Կուրմանբեկ Բակիևը տեղափոխվել է Ջալալաբադ, որտեղ նշանակվել է  խրոցակներ միակցիչներ գործարանի ավագ ինժեներ, այնուհետև մինչև 1983 թվականը եղել է խրոցակի միակցիչ գործարանի տեղեկատվական-հաշվողական կենտրոնի պետ, իսկ 1985 թվականին Բակիևը դարձել է ԽՍՀՄ էլեկտրոնային արդյունաբերության նախարարության «Պրոֆիլ» գործարանի տնօրեն Կոկ-Ժանգակ քաղաքում։
Քաղաքական կարիերայի սկիզբը
1990 թվականին դարձել է ԽՄԿԿԿ-ի Ժանգակի քաղկոմի առաջին քարտուղար, ապա՝ ժողովրդական պատգամավորների քաղաքային խորհրդի նախագահ։ 1991-1992 թվականներին նա զբաղեցրել է ժողովրդական պատգամավորների Ջալալաբադի մարզային խորհրդի նախագահի տեղակալի պաշտոնը։ 1992 թվականին Բակիևը նշանակվել է Ջալալաբադի մարզի Տողուզ-Թորոուզի շրջանի պետական վարչակազմի ղեկավար, իսկ 1994 թվականին՝ Ղրղզստանի պետական գույքի հիմնադրամի նախագահի տեղակալ ։ 1995-1997 թվականներին նա եղել է Ջալալ Աբադի աքիմ (մարզպետ), իսկ 1997-2000 թվականներին եղել է Չույայի մարզպետը ։
Վարչապետություն
2000 թվականի դեկտեմբերի 21-ին նշանակվել Է Ղրղզստանի վարչապետ։ 2001 թվականի փետրվարին նա Ուզբեկստանի վարչապետ Ուտկիր Սուլթանովի հետ գաղտնի հուշագիր է ստորագրել Ղրղզստանի Հանրապետության և Ուզբեկստանի Հանրապետության միջև պետական սահմանի դելիմիտացիայի իրավական հիմքերի կարգավորման մասին, որի համաձայն նախատեսվում է Ուզբեկստանին Սոհանկլավի միացումը, որը գտնվում է Ղրղզստանի տարածքում և բնակեցված է ուզբեկներով և տաջիկներով, Ուզբեկստանի Ռիշտանի շրջանի հետ Սոհ գետի երկայնքով՝ շրջանցելով Ղրղզական բնակավայրերը՝ համարժեք փոխհատուցմամբ հօգուտ Ղրղզստանի ։
2002 թվականի հունվարի 5-ին Ջալալաբադում ձերբակալվել է դատաիրավական հարցերով խորհրդարանական հանձնաժողովի նախագահ Ազիմբեկ Բեկնազարովը՝ Թոքթոգուլի շրջանային քննիչ եղած ժամանակ ծառայողական լիազորությունները չարաշահելու մեղադրանքով ։ 2002 թվականի մարտի 7-ին Ակսայի շրջանի բնակիչները սկսեցին բողոքել Ղրղզական տարածքների մի մասը Չինաստանին հանձնելու համար։ Հուզումների անմիջական առիթ է դարձել նաև Ղրղզստանի իշխանությունների կողմից համերկրացի պատգամավոր Ազիմբեկ Բեկնազարովի ձերբակալությունը։ Այդ կապակցությամբ, շրջկենտրոնի ճանապարհին, Բոսպիեկ գյուղում խաղաղ ցուցարարները գնդակահարվել են ոստիկանների կողմից։ Հրազենի կիրառման զոհ Է դարձել 6 մարդ։ Կակաչների հեղափոխությունից հետո զոհվածները հետմահու պարգևատրվել են «Էրդիկ» («Արիություն») մեդալով ։ Սակայն այդ իրադարձությունները ընդդիմության զանգվածային ելույթների շարքն են առաջացրել։ Մայիսի 22-ին պետական հանձնաժողովի նախագահ, առաջին փոխվարչապետ Նիկոլայ Տանաևը ելույթ է ունեցել Անվտանգության խորհրդի նիստում, ծառայության աշխատակիցներին մատնանշելով ողբերգության մեղավորներին։ Նույն օրը Անվտանգության խորհրդի նիստին ներկա Կուրմանբեկ Բակիևը, ինչպես նաև նախագահի աշխատակազմի ղեկավար Ամանբեկ Կարիպկուլովը և ներքին գործերի նախարար Թեմիրբեկ Ակմատալիևը պաշտոնաթողության խնդրագրեր են ներկայացրել, որոնք ընդունվել են նախագահի կողմից ։ Վարչապետի պաշտոնակատար է նշանակվել առաջին փոխվարչապետ Նիկոլայ Տանաևը։
Քուշանական պետություն
Քուշական կայսրություն, Քուշանական պետություն (բակտրիերեն՝ Κυϸανο, հին հունարեն՝ Βασιλεία Κοσσανῶν, Ուշ բրահմի սանսկրիտ՝  , դևանագարի սանսկրիտ՝ कुषाण राजवंश, պարթևերեն՝ 𐭊𐭅𐭔𐭍 𐭇𐭔𐭕𐭓, 貴霜), սինկրետական կայսրություն Կենտրոնական Ասիայում վաղ 1-ին դարում։
Կուրմանբեկ Բակիև
Հետագա կարիերա
2002 թվականի հոկտեմբերին Բակիևը ընտրվել է Ղրղզստանի Հանրապետության Ժոգորկա Կենեշի (Ժողովրդական ներկայացուցիչների ժողովի) պատգամավոր Ալա-Բուկինի թիվ 15 ընտրատարածքից։ 2003 թվականի փետրվարին Բակիևը ընդգրկվել էր «Ղրղզստանի տարածաշրջաններ» կենտրոնամետ պատգամավորական խմբի կազմում ։ 2004 թվականից Ղրղզստանի ժողովրդական շարժում քաղաքական ուժերի միավորման կենտրոնական խորհրդի նախագահ։ 2005 թվականին կրկին նշանակվել Է Ղրղզստանի վարչապետ։
Քուշանական պետություն
Հիմնադրումը
Դեռևս Հունա–բակտրիական թագավորության դեմ մղած պատերազմներում (մ․թ․ա․ II դարում) քուշաններն ունեին իրենց իշխանությունը, որի հիմքի վրա էլ Հունա–բակտրիական թագավորության կործանումից հետո, մ․թ․ա․ I դարում ստեղծվել է քուշական թագավորությունը։ Այն ընդգրկել է այժմյան Միջին Ասիայի, Աֆղանստանի, Արևմտյան Պակիստանի և Հյուսիսային Հնդկաստանի զգալի մասը։ Քուշական թագավորության պատմությունը քիչ է ուսումնասիրված, նույնիսկ պարզված չէ թագավորական տան ժամանակագրությունը։
Զարգացումը
Քուշական թագավորության ծաղկման շրջան է համարվում մ․թ․ I–III դարերը, հատկապես՝ Կադֆիս I-ի (մ․թ․ I դարի սկիզբ-47), նրա որդի Կադֆիս II-ի (47–78), Կանիշկայի (78–123) և նրա որդի Խուբիշկայի (123–140) գահակալման ժամանակաշրջանը՝ Կանիշկայի երկարամյա գահակալությունը դարձել է նոր նվաճումների և բուդդայականության տարածման շրջան։ Կանիշկան իր պետության մայրաքաղաք է դարձրել Փուրշապուհը (այժմյան Փեշավար), որը գտնվում էր Հնդկաստանը, Միջին Ասիան և Հեռավոր Արևելքն առևտրական մայրուղիներով իրար կապող հանգուցակետում։ Կանիշկայի գահակալության առաջին տարին ընդունվել է իբրև սկիզբ այն թվականության, որը Հնդկաստանում պահպանվել է ամբողջ միջնադարում։ Չինական և լատինական աղբյուրների տեղեկությունների համաձայն քուշական թագավորությունը առևտրական աշխույժ կապեր է ունեցել Չինաստանի, Հռոմի, Պարթևաստանի և հարևան պետությունների հետ, որի հետևանքով երկրում զարգացել են արհեստները, կատարվել են շինարարական լայնածավալ աշխատանքներ։ Կառուցվել են բերդ–ամրոցներ, քաղաքներ, որոնց պեղումներից պարզվում է, որ քուշական թագավորության ամբողջ տարածքն ընդգրկված է եղել հելլենիստական մշակույթի ոլորտի մեջ և ձեռք է բերել ակնառու նվաճումներ՝ հատկապես քանդակագործության և կիրառական արվեստի բնագավառներում։
Պատմություն
Մ․ թ․ III դարը համարվում է քուշական թագավորության անկման շրջան, իսկ IV դարի պատմությունն, իբր, լրիվ պարզ չէ։ Սակայն V դարի և հետագայի հայկական աղբյուրները (Ագաթանգեղոսի, Մովսես Խորենացու, Ղազար Փարպեցու, Սեբեոսի և այլոց երկերը) քուշանների ու նրանց թագավորության մասին խոսում են որպես իրենց ժամանակ էլ գոյություն ունեցող երևույթի։ Ճիշտ է, հայ հեղինակները հաճախ քուշաններին նույնացրել են հոների, նույնիսկ հեփթաղների հետ, սակայն այս հանգամանքը կարող է լոկ նշանակել, որ հայ հեղինակները հոներին և քուշաններին համարել են ցեղակիցներ։ Քուշաններին առավել լավ ճանաչող հնդիկներն էլ նրանց համարել են սակեր («սակի թվականություն» էին կոչում Կանիշկայի թվականությունը)։ V դարում դեռևս քուշանական թագավորներն էին նստում Ղանդահարում և Փենջառում, սակայն այդ ժամանակ Հին Քուշանստանի հյուսիսային նահանգների տերն էր Սասանյան Իրանը, որի հզորությամբ էլ, անշուշտ, պայմանավորված է եղել քուշական թագավորության անկումը։
Թագավորության կառուցվածքը
Քուշական թագավորության արագորեն զարգացող քաղաքներում կառուցվել են միջնաբերդեր ու պաշտպանական հզոր պարիսպներ (Թարմազ, Բալխ, Սիրսուկհ և այլն), հում աղյուսից, կավածեփ (հյուսիսում) և քարե (հարավում) շինություններ։ Տներին ու պալատներին (Խալչայան, Բաղրամ), քուշանների պաշտամունքի հանդիսավոր տաճարներին (Սուրհկոտալ, Մաթհուր), բուդդայական մենաստաններին, սրբարաններին, ստուպաներին (Թաքսիլա, Հադդա, Բուտկարա) բնորոշ են սենյակներով ու միջանցքներով շրջապատված կենտրոնական դահլիճով և գլխավոր ճակատի սյունազարդ այվանով կոմպոզիցիաները։ Հելլենիստական և հին հնդկական ավանդույթների հիման վրա մշակվել է տեղական օրդերային համակարգ։ Քուշական թագավորության արվեստին բնորոշ է ճարտարապետության, քանդակագործության և գեղանկարչության համադրումը։ Քանդակագործության մեջ (կավից, գիպսից, քարից) գերակշռել են քուշանական թագավորների փառաբանումը (Խալչայան, Դալվերզին Թեփե, Մաթհուր), դիցաբանական սյուժեները (Բուտկարա, Շոթարակ), կազմավորվել է Բուդդայի և բոդիսատների պատկերաքանդակումը։ Դիցաբանական և ժանրային սյուժեներով գեղանկարչությունը (տեմպերայով երփնագրում չոր հիմնաշերտի վրա) կոլորիտով վառ է ու լակոնիկ։ Պատրաստվել են մետաղյա գեղարվեստական կերտվածքներ, թանկարժեք գործվածքներ, թրծակավե արձանիկներ։
Կատեգորիա:Կենտրոնական Ասիայի երկրներ Կատեգորիա:Ասիայի պատմական երկրներ
Կուրմանբեկ Բակիև
Կակաչների հեղափոխություն
2005 թվականին տեղի են ունեցել ընդդիմության զանգվածային ելույթներ՝ Ղրղզստանի նախագահ Ասկար Ակաևի հրաժարականի պահանջով։ Այդ իրադարձությունները ստացել են Կակաչներին հեղափոխություն անվանումը։ 2005 թվականի մարտի 24-ին Ասկար Ակաևը ստիպված էր հեռանալ երկրից (սեփական անվտանգության նկատառումներով)։
Վարչապետ Կուրմանբեկ Բակիևը ժամանակավորապես կատարում էր պետության ղեկավարի պարտականությունները մինչև արտահերթ նախագահական ընտրությունները։ Հիմնական թեկնածուներն էին համարվում ինքը՝ Բակիևը և ընդդիմության առաջնորդ Ֆելիքս Կուլովը։ Սակայն Կուլովը հանել է իր թեկնածությունը Բակիևի օգտին՝ հաղթանակի դեպքում Կուլովին վարչապետ նշանակելու խոստման դիմաց։ Ընտրություններում Բակիևը համոզիչ հաղթանակ է տարել։
2006 թվականի խորհրդարանական ճգնաժամը
Փետրվարի 3-ին Բակիևը խորհրդարանում հանդես է եկել պատգամավորների աշխատանքի խիստ քննադատությամբ՝ նրանց մեղադրելով քաղաքական լարվածության բորբոքման մեջ, իսկ Ֆելիքս Կուլովին՝ այդ գործընթացին դրդելու և այսպես կոչված իշխանության քրեականացման շուրջ հիստերիայի մեջ։ 2006 թվականի փետրվարին նախագահի վարչակազմը պնդեց Ղրղզստանի խորհրդարանի նախագահ Օմուրբեկ Թեքեբաևի հրաժարականի մասին, որը հակամարտության մեջ էր մտել Բակիևի հետ։ Խորհրդարանում երեքշաբաթյա դիմակայությունից հետո Թեքեբաևը հրաժարական է տվել։ 2007 թվականի հունվարի 29-ին պաշտոնանկ է արվել նաև վարչապետ Կուլովը։
Նոր Սահմանադրություն և խորհրդարանական ընտրություններ
2007 թվականի հոկտեմբերի 21-ին Ղրղզստանում տեղի է ունեցել Սահմանադրության նոր խմբագրության վերաբերյալ հանրաքվե, որի օգտին քվեարկել Է ընտրողների 76,1 տոկոսը ։ Հաջորդ օրը Բակիևը հրամանագիր է ստորագրել խորհրդարանը ցրելու մասին։ Հրամանագրում ասվել է, որ խորհրդարանն «իր գործողություններով և որոշումներով ճգնաժամ է ստեղծել, որը պայմանավորված է իշխանության օրենսդրական ճյուղը ներկայացնող խորհրդարանի և Ղրղզստանի Հանրապետության Սահմանադրական դատարանի միջև անհաղթահարելի հակասություններով, որոնք ներկայացնում են իշխանության դատական ճյուղը» ։ Ազգային հեռուստատեսության ուղիղ եթերում Ղրղզստանի նախագահն ասել է։
2007 թվականի աշնանը ստեղծվեց «Ակ-Ժոլ» («լուսավոր ուղի») նախագահամետ կուսակցությունը։ 2007 թվականի դեկտեմբերի 16-ի խորհրդարանական ընտրություններում «Ակ-Ժոլ»-ը, Ղրղզստանի Կենտրոնական ընտրական հանձնաժողովի հաշվարկներով՝ առավելագույն թվով տեղեր է ստացել։ Ընդ որում, մանդատներից զրկվել են բոլոր ընդդիմադիր կուսակցությունները, ինչպպիսիք են «Աթա-Մեկենը»։ Շատ միջազգային դիտորդներ Ղրղըզստանի ԿԸՀ-ին մեղադրել են արդյունքները կեղծելու մեջ։
Արտաքին քաղաքականություն
Արտաքին քաղաքականության մեջ Բակիևը հեռու է մնացել ԱՄՆ-ի, Ռուսաստանի և Չինաստանի հետ դիվանագիտական հարաբերություների հաստատումից։ 2009 թվականին Ռուսաստանի ղեկավարության հետ հանդիպման ժամանակ Բակիևը նախագահ Մեդվեդևին խոստացել էր փակել Ամերիկյան ռազմակայանը Մանասի օդանավակայանում։ Ի պատասխան՝ Ռուսաստանը խոստացել է Ղրղզստանին տրամադրել 1,7 մլրդ ԱՄՆ դոլարի վարկ ։ 2009 թվականի փետրվարի 9-ին Ղրղզստանի խորհրդարանը կողմ քվեարկեց ռազմակայանի փակմանը ։ Սակայն արդեն հունիսի 22-ին Բակիևը ԱՄՆ-ի ղեկավարության հետ պայմանավորվել էր Մանաս ռազմակայանը «տարանցիկ փոխադրումների Կենտրոն» վերակառուցելու մասին՝ Պենտագոնի կողմից դրա վարձակալությունը փաստացի երկարաձգելով։ Այս մանյովրը Ռուսաստանի և Ղրղստանի հարաբերություններում լուրջ սառեցում է առաջացրել ։ Ռուսալեզու ԶԼՄ-ներում սկսել են ավելի ու ավելի հաճախ հայտնվել Բակիևի դեմ ուղղված քննադատական և մերկացնող նյութեր։
Կադրային քաղաքականություն
Նախագահ Բակիևի կադրային քաղաքականությունը Ղրղզստանում հատուկ քննադատության է արժանացել։ Բակիևը հաճախ է պետական բարձրագույն պաշտոններում նշանակել իր հարազատներին, ինչպես նաև հանցավոր անցյալ ունեցող մարդկանց։
2006 թվականի ապրիլին Ղրղզստանի քրեական հեղինակություն ունեցող Ռիսպեկ Ակմատբաևը հանրահավաք անցկացրեց Բիշքեկի գլխավոր հրապարակում՝ պահանջելով նրան տրամադրել խորհրդարանի պատգամավորի աթոռը։ Նախագահ Բակիևը դուրս եկավ նրա մոտ և խոստացավ պարզել այդ գործը։ Մեկ օր անց գործը քննեց Ղրղզստանի Գերագույն դատարանը և դրական վճիռ կայացրեց։ Դա իր հերթին ընդդիմության վրդովմունքն է առաջացրել։ Նախագահի ընդդիմախոսները պնդում են, որ Կակաչների հեղափոխության կազմակերպմանը և Բակիևի վեհացմանը մասնակցել են կազմակերպված հանցավորության առաջնորդները։ Դրա հետ, իբր, կապված է և Ակմատբաևի հետ կապված միջադեպը, և պետանվտանգության ղեկավար Այթբաևի հրաժարականից հրաժարվելը, որը մեղադրվում է մաֆիայի հետ կապերի մեջ։
Մինչ նախագահի պաշտոնում նշանակվելը Բակիևը մի շարք պաշտոններ էր զբաղեցնում տեղական և պետական իշխանության մարմիններում։ Կուրմանբեկ Բակիևը ղեկավարել է գյուղական վարչությունը Սուզակի շրջանում, իսկ ավագությամբ երկրորդ եղբայրը՝ Ժուսուպ Բակիևը, Ջալալաբադի քաղաքային խորհրդի նախագան է, այնուհետև նա դարձել է բնապահպանության և արտակարգ իրավիճակների նախարարությանն առընթեր հանրապետական հիմնադրամի նախագահ։ Բացի այդ, 2005 թվականի աշնանը Կուրմանբեկ Բակիևը իր ավագ որդուն՝ Մարատին, նշանակել է Գերմանիայում Ղրղզստանի դեսպանի պաշտոնում ։ 2006 թվականի մարտի 2-ին Կուրմանբեկ Բակիևի մեկ այլ եղբայր՝ Ժանիշը, նշանակվել է Ազգային անվտանգության ծառայության նախագահի տեղակալ։ Կակաչների հեղափոխության ժամանակ նա ղեկավարել է երկրի հարավում ապստամբների գործողությունները, իսկ Ասկար Ակաևի տապալումից հետո զբաղեցրել Ջալալաբադի շրջանի ՆԳՎ ղեկավարի պաշտոնը ։
2009 թվականի աշնանը Կուրմանբեկ Բակիևը ձևավորեց զարգացման, նորարարության և ներդրումների կենտրոնական գործակալություն, որը գլխավորեց նրա որդին՝ Մաքսիմ Բակիևը ։ Այդ ժամանակ էլ կառավարությունը երկու անգամ ավելացրել է կոմունալ ծառայությունների սակագները (էլեկտրաէներգիա, ջերմամատակարարում)։ 2010 թվականի հունվարին բջջային բանակցությունների հարկ է սահմանվել (յուրաքանչյուր զանգից 2 ցենտ)։ Ինչպես պնդում է ընդդիմությունը, այդ հարկն ուղղվել է «Ազիաունիվերսալբանկ» ԲԲԸ-ի հաշիվներին, որոնք պատկանում են Մաքսիմ Բակիևին, որն այդ կերպ յուրացրել է 5 մլն ԱՄՆ դոլարի չափով գումարներ ։